“เงินบาท” วันนี้เปิดตลาด 34.15 บ. แนะผู้นำเข้าซื้อสกุลต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.15 บ. แข็งค่าจากปิดตลาดวานนี้ที่ระดับ 34.23 บ. โดยมองกรอบค่าเงินบาทวันนี้เคลื่อนไหวที่ ระดับ 34.00 - 34.40 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.15 บ. แข็งค่าจากปิดตลาดวานนี้ที่ระดับ 34.23 บ. โดยมองกรอบค่าเงินบาทวันนี้เคลื่อนไหวที่ ระดับ 34.00 - 34.40 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
31 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(31 มี.ค.66) ค่าเงินบาทเช้านี้เปิดตลาด 34.15 บาท/ดอลลาร์ แข็งค่าขึ้นเมื่อเทียบกับราคาปิดตลาดเมื่อวานที่ระดับ 34.23 บาท/ดอลลาร์
เงินดอลลาร์อ่อนค่าเมื่อเทียบกับสกุลเงินหลักจากที่ทางสหรัฐประกาศตัวเลขประมาณการครั้งที่ 3 สำหรับผลิตภัณฑ์มวลรวมภายในประเทศ (GDP) ไตรมาส 4/2565  ออกมาขยายตัว 2.6%  แต่ต่ำกว่าตัวเลขประมาณการครั้งที่ 1 และ 2 ที่ขยายตัว 2.9% และ 2.7% ตามลำดับ
รวมทั้งตัวเลขผู้ยื่นขอสวัสดิการว่างงานของสหรัฐที่ออกมาเพิ่มขึ้น 7,000 ราย สู่ระดับ 198,000 สูงสุดในรอบ 3 สัปดาห์และสูงกว่าคาด
โดยวานนี้นักลงทุนต่างชาติขายพันธบัตรไทยสุทธิ- 1,686 ล้านบาท และขายหุ้นไทยสุทธิ – 1,835.44 ล้านบาท คืนนี้สหรัฐจะประกาศตัวเลขดัชนีราคาการใช้จ่ายเพื่อการบริโภคส่วนบุคคล (PCE) ประจำเดือนก.พ โดยมองกรอบค่าเงินบาทวันนี้เคลื่อนไหวที่ ระดับ 34.00 – 34.40 บาท/ดอลลาร์
แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง ส่วนผู้ส่งออกขายเงินตราต่างประเทศที่ระดับเหนือ 34.30 บาท/ดอลลาร์